КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**«Мынтысьтӧг вӧдитчан сёрнитчӧм серти торъя категория гражданалы социальнӧй отсӧг сетӧм вылӧ Коми Республикаса торъя мога канму оланін фондын оланінъяс сетан пӧрадок, нормаяс да условиеяс йылысь положение вынсьӧдӧм йылысь» Коми Республикаса Веськӧдлан котырлӧн 2008 во рака тӧлысь 11 лунся 45 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны вежсьӧмъяс «Мынтысьтӧг вӧдитчан сёрнитчӧм серти торъя категория гражданалы социальнӧй отсӧг сетӧм вылӧ Коми Республикаса торъя мога канму оланін фондын оланінъяс сетан пӧрадок, нормаяс да условиеяс йылысь положение вынсьӧдӧм йылысь» Коми Республикаса Веськӧдлан котырлӧн 2008 во рака тӧлысь 11 лунся 45 №-а шуӧмӧ тайӧ шуӧм дорӧ содтӧд серти.
2. Тайӧ шуӧмыс вынсялӧ дас лун мысти сійӧс официальнӧя йӧзӧдӧм бӧрын.

Коми Республикаса Юралысь В. Гайзер

Сыктывкар

2012 вося рака тӧлысь 27 лун

104 №

Коми Республикаса Веськӧдлан котырлӧн

2012 во рака тӧлысь 27 лунся 104 №-а шуӧм дорӧ

СОДТӦД

«Мынтысьтӧг вӧдитчан сёрнитчӧм серти торъя категория гражданалы социальнӧй отсӧг сетӧм вылӧ Коми Республикаса торъя мога канму оланін фондын оланінъяс сетан пӧрадок, нормаяс да условиеяс йылысь положение вынсьӧдӧм йылысь» Коми Республикаса Веськӧдлан котырлӧн 2008 во рака тӧлысь 11 лунся 45 №-а шуӧмӧ пыртан

 **ВЕЖСЬӦМЪЯС**

«Мынтысьтӧг вӧдитчан сёрнитчӧм серти торъя категория гражданалы социальнӧй отсӧг сетӧм вылӧ Коми Республикаса торъя мога канму оланін фондын оланінъяс сетан пӧрадок, нормаяс да условиеяс йылысь положение вынсьӧдӧм йылысь» Коми Республикаса Веськӧдлан котырлӧн 2008 во рака тӧлысь 11 лунся 45 №-а шуӧмын:

Мынтысьтӧг вӧдитчан сёрнитчӧм серти торъя категория гражданалы социальнӧй отсӧг сетӧм вылӧ Коми Республикаса торъя мога канму оланін фондын оланінъяс сетан пӧрадок, нормаяс да условиеяс йылысь положениеын (водзӧ - Положение):

1. 4 пунктын:

а) содтыны татшӧм 31 подпункт:

«31) Коми Республика мутасын капитальнӧй стрӧитчан объектъяслысь канму техническӧй учёт да техническӧй инвентаризация олӧмӧ пӧртысь организацияясысь (органъясысь) справкаяс гражданинлӧн да сылӧн ас котырӧ пырысьясӧн индӧм йӧзлӧн налӧн оланін серти олан жыръяс йылысь;»;

б) кӧкъямысӧд абзацын «1, 2, 3, 4, 5 подпунктъясын» кывъяс вежны «1, 2, 4, 5 подпунктъясын» кывъясӧн;

в) ӧкмысӧд абзацын «6 подпунктын» кывъяс вежны «3, 31 да 6 подпунктъясын» кывъясӧн;

1. 5 да 6 пунктъяс гижны тадзи:

«5. Гражданинӧн учётӧ босьтӧм йылысь корӧм сетан лунӧ мутас органъяс, тэчаса юкӧдувъяс:

а) пасйӧны гражданинлысь корӧм Торъя категория гражданалы социальнӧй отсӧг сетӧм вылӧ Коми Республикаса торъя мога канму оланін фондысь оланін серти судзсьытӧм гражданаӧс учётӧ босьтӧм йылысь налысь корӧмъяс пасъян журналын (водзӧ - Журнал) тайӧ Положение дорӧ 1 содтӧдын индӧм форма серти сьӧрсьӧн-бӧрсьӧн корӧмъяс воӧм серти налӧн воан кадпас да кад (час, минута) индӧмӧн;

б) сетӧны гражданинлы документъяс босьтӧмын расписка гражданинӧн сетӧм документ лыддьӧг пасйӧмӧн, мутас органъясӧн, тэчаса юкӧдувъясӧн найӧс босьтан кадпас да кад (час, минута) индӧмӧн.

Гражданин ас кӧсйӧм серти учётӧ босьтӧм йылысь корӧмкӧд ӧттшӧтш оз кӧ сет тайӧ Положениелӧн 4 пунктса 3, 31 да 6 подпунктъясын индӧм документъяссӧ, мутас органъяс, тэчаса юкӧдувъяс ведомствокостса юӧра йитӧдъяс серти федеральнӧй оланпастэчасӧн урчитӧм кадколастӧ ыстӧны ведомствокостса корӧмъяс органъясӧ да организацияясӧ, кодъяс вӧдитчӧны индӧм документъясӧн.

6. Мутас органъяс, тэчаса юкӧдувъяс 15 уджалан лун чӧжӧн гражданинлысь корӧм Журналын пасъян лун бӧрын ыстӧны гражданин корӧмлысь копияяссӧ да тайӧ Положениелӧн 4 пунктӧн урчитӧм документъяссӧ Коми Республикаса йӧзлы отсӧг сетан агентствоӧ (водзӧ - Агентство) содтӧд письмӧӧн, кӧні индыссьӧ мутас органъясӧ, тэчаса юкӧдувъясӧ гражданинлӧн корӧм воан кадпас да кад (час да минута).»;

1. 7 пунктын:

а) медводдза абзац гижны тадзи:

«7. Агентство 10 уджалан лун чӧжӧн мутас органъяссянь, тэчаса юкӧдувъяссянь тайӧ Положениелӧн 4 пунктӧн урчитӧм документъяс босьтан лунсянь примитӧ решение гражданинӧс учётӧ босьтӧм йылысь либӧ учётӧ босьтӧмын ӧткажитӧм йылысь да сійӧ жӧ кадколастӧ гражданин серти примитӧм решениесӧ ыстӧ индӧм гражданинлы. Примитӧма кӧ Агентствоӧн учётӧ босьтӧмын ӧткажитӧм йылысь решение, тайӧ решениеын индыссьӧны помкаяс, мый серти вӧлі примитӧма татшӧм решениесӧ.»;

б) коймӧд абзацын «1-5 подпунктъясӧн урчитӧм» кывъяс вежны «1, 2, 4 да 5 пунктъясӧн урчитӧм» кывъясӧн;

в) содтыны татшӧм витӧд да квайтӧд абзацъяс:

«Граждана, кодъяс серти Агентствоӧн вӧлі примитӧма учётӧ босьтӧмын ӧткажитӧм йылысь решение, вермӧны мӧдысь шыӧдчыны Агентствоӧ учётӧ босьтӧм йылысь корӧмӧн учётӧ босьтӧмын ӧткажитан помкаяс бырӧдӧм бӧрын.

Гражданинӧс учётӧ босьтӧм йылысь Агентстволӧн решениеын колӧ индыны гражданинӧс учётӧ босьтан кадпас да кад (час, минута), мыйӧн лоӧны гражданинлӧн учётӧ босьтӧм йылысь корӧмлӧн воан кадпас да кад (час, минута).»;

1. 8 пунктса мӧд абзац гижны тадзи:

«Учёт небӧгӧ гражданаӧс пыртӧны да торъя мога оланінъяс босьтан ӧчередь урчитӧны гражданаӧс учётӧ босьтан кадпас да кад (час, минута) серти, кутшӧмъясӧс индӧма гражданаӧс учётӧ босьтӧм йылысь Агентстволӧн решениеясын.»;

1. 10 да 11 пунктъяс гижны тадзи:

«10. Торъя мога оланінъяс сетсьӧны гражданалы оланпастэчасын урчитӧм пӧрадок серти кырымалан мынтысьтӧг вӧдитчан сёрнитчӧм серти торъя мога оланінъяс сетӧм йылысь Агентстволӧн решениеяс подув вылын.

Торъя мога оланін сетӧм йылысь решение примитсьӧ Агентствоӧн 3 уджалан лун чӧжӧн Коми Республикаса канму эмбурӧн веськӧдлӧм да сыӧн вӧдитчӧм кузя Коми Республикаса олӧмӧ пӧртысь власьт органсянь (водзӧ – канму эмбурӧн веськӧдлӧм кузя орган) юӧр воӧм бӧрын Коми Республикаса торъя мога оланін фондӧ оланін пыртӧм йылысь, тайӧ оланінсӧ торъя категория гражданалы социальнӧй отсӧг сетӧм вылӧ оланінъяс лыдӧ пыртӧмӧн, либӧ Коми Республикаса торъя мога оланін фондӧ водзынджык пыртӧм оланінӧн мынтысьтӧг вӧдитчан сёрнитчӧм урчитӧм пӧрадок серти дугӧдӧм йылысь решение примитӧм йылысь.

Канму эмбурӧн веськӧдлӧм кузя органлӧн решение, мый индӧма тайӧ пунктса мӧд абзацын, ыстыссьӧ сыӧн Агентствоӧ 3 уджалан лун чӧжӧн индӧм решение примитан кадпассянь.

Торъя мога оланін сетӧм йылысь решение ыстыссьӧ Агентствоӧн заказнӧй письмӧӧн гражданинлы сетӧм йылысь юӧрӧн, код серти вӧлі примитӧма решениесӧ, 3 уджалан лун чӧжӧн индӧм решение примитан кадпассянь.

Торъя мога оланін сетӧм йылысь Агентстволӧн решение копия да тайӧ решениесӧ гражданинӧн босьтӧм йылысь юӧр ыстыссьӧ Агентствоӧн канму эмбурӧн веськӧдлӧм кузя органлы 7 уджалан лун чӧжӧн Агентствоӧн индӧм решение примитан лунсянь.

Торъя мога оланін сетӧм йылысь Агентстволӧн решениеын индыссьӧ торъя мога оланінӧн мынтысьтӧг вӧдитчан сёрнитчӧм кырымалан кадколаст, мый урчитӧма тайӧ Положениелӧн 13 пунктӧн.

11. Торъя мога оланінъяс сетсьӧны гражданалы торъя оланінӧн 9 квадратнӧй метрысь оз ичӧтджык, эмӧсь кӧ гражданинлӧн ас котырӧ пырысьяс – ӧтув ыдждаысь гражданинлӧн ас котырӧ ӧти пырысь вылӧ 9 квадратнӧй метрысь оз ичӧтджык.

Сетан оланінлӧн ӧтув ыджда оз вермы лоны нормаысь ыджыдджык, мый урчитӧма социальнӧя медалӧм йылысь сёрнитчӧмъяс серти Коми Республикаса канму оланін фондысь оланінъяс сетӧм вылӧ Коми Республикаса оланпастэчасӧн.»;

1. 12 пунктын «кад серти» кывъяс вежны «кадпас да кад (час да минута) серти» кывъясӧн;
2. содтыны татшӧм 121 да 122 пунктъяс:

«121. Кор Агентствоӧ воӧ гражданинсянь торъя мог вылӧ индӧм сетан оланінысь гижӧда ӧткажитчӧм тайӧ Положениелӧн 13 пунктын индӧм кадколастӧ либӧ кор тайӧ кадколастыс кольӧма, Агентство примитӧ решение торъя мога оланін сетӧм йылысь Агентстволысь решение вынтӧммӧдӧм йылысь да учётын сулалысь водзӧ мунысь гражданинлы торъя мога оланін сетӧм йылысь сьӧрсьӧн-бӧрсьӧн мунӧм серти тайӧ гражданинсӧ учётӧ босьтан кадпас да кад (час да минута) серти.

Тайӧ пунктлӧн медводдза абзацын индӧм решениеяс примитсьӧны Агентствоӧн лӧсялана ногӧн 7 уджалан лун чӧжӧн гражданинсянь торъя мога сетан оланінысь гижӧда ӧткажитчӧм воӧм бӧрын либӧ 7 уджалан лун чӧжӧн канму эмбурӧн веськӧдлӧм кузя органсянь юӧр босьтӧм бӧрын тайӧ Положениелӧн 13 пунктӧн урчитӧм кадколаст гражданинӧн кольӧм йылысь.

3 уджалан лун чӧжӧн Агентстволӧн решениеяс, мыйясӧс индӧма тайӧ пунктлӧн медводдза абзацын, ыстыссьӧны Агентствоӧн гражданалы, кодъяс серти вӧлі примитӧма тайӧ решениеяссӧ.

122. Тайӧ Положениелӧн 121 пунктса медводдза абзацын индӧм случайясын гражданин сайын кольӧ инӧд сулавны учёт вылын. Торъя мога оланін сетӧм йылысь решение тайӧ гражданин серти примитсьӧ Агентствоӧн тайӧ Положениеӧн урчитӧм пӧрадок серти.»;

1. 13 пункт гижны тадзи:

«13. Торъя мога оланін сетӧм йылысь Агентстволӧн решение лоӧ подулӧн канму эмбурӧн веськӧдлӧм кузя органӧн да гражданинӧн торъя мог вылӧ индӧм оланінӧн мынтысьтӧг вӧдитчан сёрнитчӧм урчитӧм пӧрадок серти кырымалӧм вылӧ.

Торъя мога оланінӧн мынтысьтӧг вӧдитчан сёрнитчӧм кырымавсьӧ 30 уджалан лун чӧжӧн торъя мога оланін сетӧм йылысь Агентстволысь решение гражданинӧн босьтӧм бӧрын.

Канму эмбурӧн веськӧдлӧм кузя орган гижӧмӧн юӧртӧ Агентстволы торъя мога оланінӧн мынтысьтӧг вӧдитчан сёрнитчӧм гражданинкӧд кырымалӧм йылысь 3 уджалан лун чӧжӧн тайӧ сёрнитчӧм кырымалан кадпассянь.

Кор гражданин кольӧ тайӧ пунктлӧн мӧд абзацын индӧм кадколастсӧ, канму эмбурӧн веськӧдлӧм кузя орган юӧртӧ та йылысь Агентстволы 3 уджалан лун чӧжӧн индӧм кадколаст кольӧм бӧрын.

5 уджалан лун чӧжӧн Агентствоӧн юӧр босьтӧм бӧрын, мый индӧма тайӧ пунктлӧн коймӧд абзацын, Агентство примитӧ решение гражданинӧс торъя мога оланін серти судзсьытӧмлун кузя учётысь мездӧм йылысь да сійӧ жӧ лунӧ ыстӧ сійӧс гражданинлы, код серти вӧлі примитӧма тайӧ решениеыс.»;

1. Положение дорӧ 1 содтӧдын:

Журналса юриндалысьлӧн 2 графаын «кадпас» кыв вежны «кадпас да кад (час да минута)» кывъясӧн;

1. Положение дорӧ 1 содтӧдын:

Небӧгса юриндалысьлӧн 2 графаын «кадпас» кыв вежны «кадпас да кад (час да минута)» кывъясӧн.

Вуджӧдіс Хазова Е. В. – 8 763 пас